   HRVATSKA POLJOPRIVREDNA AGENCIJA


Upravno vijeće
---------------------------------------------------------------
Na temelju odredbe članka 16. Statuta Hrvatske poljoprivredne agencije, Upravno vijeće Hrvatske poljoprivredne agencije na 15. sjednici od 14. listopada 2009. godine donosi
PRAVILNIK 
O KORIŠTENJU ZNAKA „MLIJEKO HRVATSKIH FARMI“
OPĆE ODREDBE
Članak 1.

Korištenje znaka “Mlijeko hrvatskih farmi“ (u daljnjem tekstu: Znak) namijenjen je promociji proizvodnje i potrošnje mlijeka s hrvatskih farmi i mliječnih proizvoda od mlijeka s hrvatskih farmi.
Članak 2.

Glavni cilj uvođenja Znaka je promotivnom kampanjom domaće proizvodnje mlijeka i mliječnih proizvoda proizvedenih od mlijeka na hrvatskim farmama osigurati povećanje potrošnje tih proizvoda uz istovremeno povećanje proizvodnje mlijeka na hrvatskim farmama.

U sklopu Hrvatske poljoprivredne agencije djeluje Središnji laboratorij za kontrolu kvalitete mlijeka, koji svojim sustavom jamči kontrolu kvalitete cjelokupne količine otkupljenog mlijeka u Republici Hrvatskoj.

Članak 3.

Stvaranjem prepoznatljivog Znaka na ambalaži mlijeka i mliječnih proizvoda šalje se potrošačima jasna poruka o proizvodu u čiju je proizvodnju ugrađena kvaliteta mlijeka s hrvatskih farmi, te se na taj način želi potrošačima omogućiti da kupnjom proizvoda označenih Znakom kupe kvalitetan, prepoznatljiv i cijenom konkurentan proizvod proizveden u Hrvatskoj te da na taj način podrže razvoj hrvatske proizvodnje mlijeka. 

Članak 4.
Znak je registriran u Državnom zavodu za intelektualno vlasništvo Republike Hrvatske kao jamstveni žig. Nositelj prava na jamstveni žig je Hrvatska poljoprivredna agencija.
IZGLED ZNAKA „MLIJEKO HRVATSKIH FARMI“

Članak 5.

Znak je četvrtastog oblika, s tim da su gornji i donji desni kutovi obli. Unutar znaka nalazi se sljedeći tekst napisan velikim štampanim slovima: MLIJEKO HRVATSKIH FARMI, a ispod znaka nalazi se oznaka Hrvatske poljoprivredne agencije. Znak je crvene boje, dok je tekstualni dio bijele boje. Ukoliko neki proizvod ima crvenu podlogu, oko znaka je dopušten bijeli obrub širine do 5 mm.

Znak se stavlja na proizvod ili mljekomat na način da je vidljiv, neizbrisiv i čitljiv. Izgled Znaka se mora poštivati, a prerađivač može veličinu Znaka prilagoditi dizajnu pojedinog proizvoda, odnosno ambalaži ili mljekomatu.

U Prilogu 1. ovog Pravilnika prikazan je izgled Znaka.

UVJETI DODJELE PRAVA KORIŠTENJA ZNAKA
Članak 6.

Znak se po dodjeljivanju može koristiti samo na ambalaži za mlijeko s hrvatskih farmi i mliječne proizvode od mlijeka s hrvatskih farmi te na mljekomatu.

Članak 7.

Korisnici Znaka, koji prijavljuju proizvode radi korištenja Znaka, dužni su se pridržavati ovog Pravilnika te ispunjavati sve obveze koje će se propisivati Ugovorom o pravu korištenja Znaka koji se zaključuje između Hrvatske poljoprivredne agencije i korisnika Znaka.
NAČIN I UVJETI STJECANJA PRAVA KORIŠTENJA ZNAKA

Članak 8.

Zahtjev za dodjelu Znaka podnosi se Hrvatskoj poljoprivrednoj agenciji na obrascu pod nazivom „Zahtjev za korištenje znaka Mlijeko hrvatskih farmi“ čiji je izgled prikazan u Prilogu 2 ovog Pravilnika.
Članak 9.

Uz zahtjev podnositelj zahtjeva prilaže sljedeću dokumentaciju:
1. Dokaz o upisu u Upisnik objekata za preradu mlijeka

2. Deklaracija proizvoda za koji se traži pravo na korištenje znaka

3. Slika i promidžbeni materijal proizvoda
Članak 10.

Vlasnik mljekomata kao podnositelj Zahtjeva prilaže slijedeću dokumentaciju:

1. Rješenje o upisu u Upisnik poljoprivrednih gospodarstava
2. Dokaz da je upisan u Upisnik dopunskih djelatnosti (izravna prodaja putem automata) pri Agenciji za plaćanje u poljoprivredi - ukoliko je vlasnik mljekomata OPG
3. Dokaz da je registriran za prodaju na malo putem automata pri županijskom uredu za gospodarstvo - ukoliko je poljoprivredni obrt ili trgovačko društvo registrirano za poljoprivredu
4. Dokaz o registraciji mljekomata pri Ministarstvu zdravlja kao objekt u poslovanju s hranom

Članak 11.

Pravo korištenja Znaka stječe se po potpisivanju Ugovora o korištenju znaka o kontroliranom porijeklu svježeg mlijeka „Mlijeko hrvatskih farmi“ na ambalaži mlijeka, mliječnim proizvodima i mljekomatima koji zaključuje ravnatelj Hrvatske poljoprivredne agencije i ovlaštena osoba u ime korisnika Znaka. Ugovor se potpisuje na 2 godine, uz mogućnost produžavanja. 
SUBJEKTI UKLJUČENI U PROCEDURU KORIŠTENJA ZNAKA
Članak 12.

Subjekti provođenja procedure dodjele prava korištenja Znaka su:

· Hrvatska poljoprivredna agencija

· Savjet za provedbu procedure korištenja Znaka
· Tehnička komisija 

Članak 13.

Hrvatska poljoprivredna agencija, putem tijela koje će formirati (Savjet i Tehnička komisija) dodjeljuje rješenja za korištenje Znaka i kontrolira korištenje Znaka. 

Hrvatska poljoprivredna agencija zaprima zahtjeve za korištenje Znaka, obavlja operativne poslove za Savjet i Tehničku komisiju u postupku rješavanja zahtjeva i dodjele prava korištenja Znaka, vodi Registar ugovora te obavlja ostale poslove iz ovog Pravilnika i poslove koje definira Savjet.

Članak 14.

Savjet se sastoji od jedanaest članova. Članovi Savjeta biti će predstavnici Ministarstva poljoprivrede, ribarstva i ruralnog razvoja, Hrvatske poljoprivredne agencije, proizvođača mlijeka, prerađivača mlijeka te predstavnik potrošača. Članove Savjeta, kao i njihove zamjenike, imenuje ravnatelj Hrvatske poljoprivredne agencije.
Savjet donosi prijedlog Odluke o dodjeli prava na korištenje Znaka te prijedlog obavijesti o neispunjavanju uvjeta za dodjelu prava za korištenje Znaka.
Savjet donosi poslovnik o svome radu.

Članak 15.

Tehničke komisije su savjetodavno stručna tijela Savjeta, koja se osnivaju po potrebi, te po potrebi izdaju stručno mišljenje kao podlogu za izdavanje ili odbijanje zahtjeva za dodjelu prava za korištenje Znaka. O potrebi osnivanja Tehničke komisije kao i o broju članova iste odlučuje Savjet. 
PROVOĐENJE PROCEDURE DODJELE PRAVA ZA KORIŠTENJE ZNAKA

Članak 16.

Hrvatska poljoprivredna agencija zaprima Zahtjeve za korištenje Znaka. Po primitku Zahtjeva, Hrvatska poljoprivredna agencija provjerava je li Zahtjev podnesen sukladno uvjetima ovog Pravilnika.

Ukoliko utvrdi da Zahtjev nije potpun, zatražiti će da podnositelj dopuni zahtjev. Ukoliko podnositelj ne dopuni Zahtjev u roku od 15 (petnaest) dana od primitka pismene obavijesti, smatra se da Zahtjev nije podnesen.
Članak 17.

Ispravno podneseni Zahtjev, Hrvatska poljoprivredna agencija s pripadajućom dokumentacijom dostavlja Savjetu, ukoliko je isti podnesen za proizvode iz ovog Pravilnika. Savjet raspravlja o prijedlogu Odluke o korištenju Znaka i donosi Odluku za prihvaćanje Zahtjeva ili ga odbacuje.
DODJELA PRAVA ZA KORIŠTENJE ZNAKA

Članak 18.

Ako su ispunjeni svi uvjeti ovog Pravilnika, Savjet ravnatelju Hrvatske poljoprivredne agencije daje prijedlog Odluke o dodjeli prava za korištenje Znaka za sve proizvode za koje je podnositelj podnio Zahtjev. Izgled Odluke o dodjeli prava korištenja Znaka prikazan je u Prilogu 3. ovog Pravilnika.
Ukoliko nisu ispunjeni svi uvjeti iz ovog Pravilnika, Savjet daje ravnatelju Hrvatske poljoprivredne agencije Prijedlog o neispunjavanju uvjeta za dodjelu prava za korištenje Znaka.

Članak 19.

Nakon pozitivne odluke Savjeta o dodjeli prava na korištenje Znaka, ravnatelj Hrvatske poljoprivredne agencije potpisuje Ugovor o korištenju Znaka o kontroliranom porijeklu svježeg mlijeka „Mlijeko hrvatskih farmi“ na ambalaži mlijeka, mliječnim proizvodima i mljekomatima.
OBVEZE KORISNIKA ZNAKA
Članak 20.

Korisnik Znaka obvezan je dostaviti listu proizvoda i sliku ambalaže s Znakom Hrvatskoj poljoprivrednoj agenciji kako bi mogla proizvode objaviti na svojoj web stranci.
Članak 21.

Korisnik Znaka se obvezuje da će Hrvatskoj poljoprivrednoj agenciji, glede kontrole te otkrivanja mogućih nepravilnosti u korištenju Znaka:

· dostavljati mjesečne podatke o mjesečnim otkupljenim / kupljenim količinama mlijeka,
· dostavljati mjesečnu proizvodnu bilancu,
· dostavljati mjesečne podatke o međumljekarskoj prodaji u Republici Hrvatskoj
· tromjesečno izvješće o korištenju Znaka (vrsta i količina proizvoda na kojima se Znak koristi).
· vlasnici mljekomata - dostavljati mjesečne podatke o mjesečnim količinama mlijeka punjenim  u mljekomat
Hrvatska poljoprivredna agencija će po potrebi od nadležnih institucija potraživati podatke o uvozu mlijeka i mliječnih proizvoda.
Sve informacije kao i dokumenti koje Hrvatska poljoprivredna agencija potražuje od korisnika Znaka su poslovna tajna i Hrvatska poljoprivredna agencija ih ne može koristiti osim u svrhu korištenja Znaka. 
ODUZIMANJE PRAVA NA KORIŠTENJE ZNAKA

Članak 22.

Ravnatelj Hrvatske poljoprivredne agencije na prijedlog Savjeta donosi Odluku o oduzimanju prava korištenja Znaka, uz obrazloženje i prije isteka važenja Ugovora u slučaju neispunjavanja obveza koje proizlaze iz ovog Pravilnika kao i potpisanog Ugovora između Hrvatske poljoprivredne agencije i korisnika Znaka.
Članak 23.

Korisnik Znaka kojem je oduzeto pravo korištenja Znaka obvezan je prestati koristiti oznaku po donošenju Odluke kojom se Ugovor raskida. 
ZAŠTITA ZNAKA

Članak 24.

Neovlašteno korištenje Znaka podliježe sudskoj zaštiti u skladu sa Zakonom o žigu.

Članak 25.

U slučaju nepoštivanja Pravilnika i neovlaštenog korištenja Znaka, Hrvatska poljoprivredna agencija zajedno sa subjektima za provođenje procedure korištenja Znaka, zabranjuje korisniku koji je prekršio prava korištenja Znaka na vremensko razdoblje od 2 (dvije) godine.
Svi korisnici Znaka, kao i proizvodi na kojima se Znak koristi bit će istaknuti na internetskoj stranici Hrvatske poljoprivredne agencije (www.hpa.hr) putem logotipa korisnika Znaka i fotografija proizvoda na kojima se Znak koristi, a po donošenju Odluke kojom se Ugovor o korištenju Znaka raskida, logotipovi i fotografije će se ukloniti s iste internet stranice. 
STUPANJE NA SNAGU PRAVILNIKA

Članak 26.

Ovaj Pravilnik stupa na snagu danom donošenja Odluke Upravnog vijeća Hrvatske poljoprivredne agencije, te ga svojim potpisom ovjerava Predsjednik Upravnog vijeća Hrvatske poljoprivredne agencije.









Predsjednik:
KLASA:

URBROJ:

Zagreb, 25.9.2013.
PRILOG 1. – Izgled znaka Mlijeko hrvatskih farmi

PRILOG 2. – Zahtjev za korištenjem znaka Mlijeko hrvatskih farmi

	ZAHTJEV ZA KORIŠTENJEM ZNAKA

„MLIJEKO HRVATSKIH FARMI“


1. PODACI O PODNOSITELJU ZAHTJEVA

	Naziv trgovačkog društva / obrta / zadruge / OPG-a
	

	Matični broj podnositelja Zahtjeva
	

	OIB podnositelja Zahtjeva
	

	Adresa (ulica, mjesto i poštanski broj): 
	

	MIBPG/ lokacija mljekomata
	

	Kontakt osoba:
	

	Telefon: 
	

	Fax: 
	

	E-mail:
	


2. POPIS PROIZVODA ZA KOJE SE POTRAŽUJE KORIŠTENJE ZNAKA

	REDNI BROJ
	NAZIV PROIZVODA

	1.
	

	2.
	

	3.
	

	4.
	

	5.
	

	6.
	

	7.
	

	8.
	

	9.
	

	10.
	


Izjavljujemo da će se Znak „Mlijeko hrvatskih farmi“ koristiti za gore navedene proizvode isključivo kada su isti proizvedeni od mlijeka proizvedenog na hrvatskim farmama.




(pečat i potpis odgovorne osobe)
U ______________, dana ___________




Prilog 3.- Odluka o dodjeli prava korištenja znaka „Mlijeko hrvatskih farmi“

	ODLUKA

O DODJELI PRAVA KORIŠTENJA ZNAKA

„MLIJEKO HRVATSKIH FARMI“

Odluka se izdaje za trgovačko društvo/obrt/zadrugu/OPG _______________________________________________(naziv, adresa)

Ovom Odlukom odobrava se korištenje znaka „MLIJEKO HRVATSKIH FARMI“ za slijedeće proizvode:

1. __________________________________________________

2. __________________________________________________

3. __________________________________________________

4. __________________________________________________

5. __________________________________________________

6. __________________________________________________

7. __________________________________________________

8. __________________________________________________

9. __________________________________________________

10. __________________________________________________

Ravnatelj
Hrvatske poljoprivredne agencije:
____________________________


